CELEX: 32016D0598
Language: lt
Date: 1460592000000
Title: 2016 m. balandžio 14 d. Komisijos įgyvendinimo sprendimas (ES) 2016/598, kuriuo pagal Europos Parlamento ir Tarybos reglamentą (EB) Nr. 258/97 leidžiama išplėsti antarktinių krilių (Euphausia superba) lipidų ekstrakto kaip naujos maisto sudedamosios dalies naudojimo paskirtį

19.4.2016   
            
            
               LT
            
            
               Europos Sąjungos oficialusis leidinys
            
            
               L 103/34
            
         KOMISIJOS ĮGYVENDINIMO SPRENDIMAS (ES) 2016/598
   2016 m. balandžio 14 d.
   kuriuo pagal Europos Parlamento ir Tarybos reglamentą (EB) Nr. 258/97 leidžiama išplėsti antarktinių krilių (Euphausia superba) lipidų ekstrakto kaip naujos maisto sudedamosios dalies naudojimo paskirtį
   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               Komisijos sprendimu 2009/752/EB (2) leidžiama, laikantis Reglamento (EB) Nr. 258/97, pateikti rinkai antarktinių krilių (Euphausia superba) lipidų ekstraktą kaip naują maisto sudedamąją dalį naudoti tam tikrame maiste ir maisto produktuose;
            
         
               (2)
            
            
               2009 m. gruodžio 11 d. įmonė Aker Biomarine Antarctic AS Komisijai pranešė apie ketinimą pateikti rinkai antarktinių krilių (Euphausia superba) lipidų ekstraktą, remdamasi pagrįsta kompetentingos Suomijos maisto vertinimo įstaigos nuomone apie jo esminį lygiavertiškumą antarktinių krilių (Euphausia superba) lipidų ekstraktui, leistam naudoti Sprendimu 2009/752/EB;
            
         
               (3)
            
            
               2014 m. rugsėjo 15 d. bendrovė Neptune Technologies & Bioressources Inc. kompetentingoms Airijos valdžios institucijoms pateikė prašymą išplėsti antarktinių krilių (Euphausia superba) lipidų ekstrakto kaip naujos maisto sudedamosios dalies naudojimo paskirtį;
            
         
               (4)
            
            
               2014 m. gruodžio 23 d. kompetentinga Airijos maisto vertinimo tarnyba pateikė pirminio vertinimo ataskaitą. Toje ataskaitoje padaryta išvada, kad antarktinių krilių (Euphausia superba) lipidų ekstrakto naudojimo paskirties išplėtimas atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;
            
         
               (5)
            
            
               2015 m. sausio 22 d. Komisija išsiuntė pirminio vertinimo ataskaitą kitoms valstybėms narėms;
            
         
               (6)
            
            
               per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį buvo pareikšta pagrįstų prieštaravimų. Todėl pareiškėjas iš dalies pakeitė prašymą dėl pasiūlytų maisto produktų kategorijų. Po šio pakeitimo ir pareiškėjui pateikus papildomų paaiškinimų, valstybėms narėms ir Komisijai susirūpinimą kėlusių aspektų nebeliko;
            
         
               (7)
            
            
               Europos Parlamento ir Tarybos direktyvoje 2002/46/EB (3) nustatyti maisto papildams taikomi reikalavimai. Antarktinių krilių (Euphausia superba) lipidų ekstraktą turėtų būti leidžiama naudoti nepažeidžiant tuose teisės aktuose nustatytų reikalavimų;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   I priede nurodytą antarktinių krilių (Euphausia superba) lipidų ekstraktą galima pateikti Sąjungos rinkai kaip naują maisto sudedamąją dalį, nepažeidžiant Direktyvos 2002/46/EB konkrečių nuostatų, jei ši nauja maisto sudedamoji dalis naudojama II priede nurodytai paskirčiai ir neviršijama tame priede nustatyta didžiausia leidžiamoji koncentracija.
   2 straipsnis
   Antarktinių krilių (Euphausia superba) lipidų ekstrakto, kurį leidžiama naudoti šiuo sprendimu, pavadinimas, rašomas ženklinant jo turinčius maisto produktus, yra „vėžiagyvių antarktinių krilių (Euphausia superba) lipidų ekstraktas“.
   3 straipsnis
   Šis sprendimas skirtas Aker BioMarine Antarctic, PO Box 496, NO-1327, Lysakeris, Norvegija.
   
      Priimta Briuselyje 2016 m. balandžio 14 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  2009 m. spalio 12 d. Komisijos sprendimas Nr. 2009/752/EB, kuriuo leidžiama tiekti rinkai antarktinio krilio (Euphausia superba) lipidų ekstraktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 268, 2009 10 13, p. 33).
   
      (3)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).
   
      I PRIEDAS
      
         Antarktinių krilių (Euphausia superba) lipidų ekstrakto specifikacija
      
      Aprašymas: Antarktinių krilių (Euphausia superba) lipidų ekstraktas gaunamas iš susmulkintų antarktinių krilių ekstrahuojant etanoliu. Baltymai ir krilių medžiaga pašalinama iš lipidų ekstrakto filtruojant. Etanolis ir likęs vanduo pašalinami išgarinant.
      
                  Bandymas
               
               
                  Specifikacija
               
            
                  Hidrolizės skaičius
               
               
                  Ne daugiau kaip 185 mg KOH/g
               
            
                  Peroksidų skaičius (PS)
               
               
                  Ne daugiau kaip 2 meq O2/kg aliejaus
               
            
                  Drėgnis ir lakiosios medžiagos
               
               
                  Ne daugiau kaip 0,6 (1)
                  
               
            
                  Fosfolipidai
               
               
                  Ne mažiau kaip 35 % (m/m)
               
            
                  Riebalų rūgščių transizomerai
               
               
                  Ne daugiau kaip 1 % (m/m)
               
            
                  EPA (eikozapentaeno rūgštis)
               
               
                  Ne mažiau kaip 15 % visų riebalų rūgščių
               
            
                  DHA (dokozaheksaenono rūgštis)
               
               
                  Ne mažiau kaip 7 % visų riebalų rūgščių
               
            
         (1)  Išreikšta kaip vandens aktyvumas 25 °C temperatūroje.
   
   
      II PRIEDAS
      
         Leidžiama antarktinių krilių (Euphausia superba) lipidų ekstrakto naudojimo paskirtis
      
      
                  Maisto produktų kategorija
               
               
                  Didžiausias leidžiamas mišrus DHA ir EPA kiekis
               
            
                  Maisto papildai, kaip apibrėžta Direktyvoje 2002/46/EB
               
               
                  3 g per dieną visiems vartotojams
                  450 mg per dieną nėščiosioms ir žindančioms moterims
               
            
                  Pastaba. Visi maisto produktai, kurių sudėtyje yra didelį DHR ir EPR kiekį turinčio antarktinių krilių aliejaus, turi būti atsparūs oksidacijai, o tai užtikrinama tinkamais ir pripažintais nacionalinių/tarptautinių bandymų metodais (pvz., AOAC).